|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 23.09. – 29.09.2024 г. (39-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 60 случая на заразни заболявания, от които:

1. Грип и остри респираторни заболявания (ОРЗ) - 39 случая.

Общата заболяемост от грип и ОРЗ за областта е 53,94 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 13 | 12 | 10 | 4 | - | 39 | 53,94 %оо |

1. Въздушно-капкови инфекции - 19 случая: COVID-19, варицела и скарлатина;
2. Няма регистрирани случаи на коклюш и морбили;
3. Чревни инфекции - 1 случай;
4. Паразитологични инфекции- 1 случай на ламблиоза.
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 17 проверки - за спазване на противоепидемичния режим при работа са проверени 7 лечебни заведения за извънболнична помощ, 3 ДГ и 2 здравни кабинета към ДГ, 1 ДЯ, 3 здравни кабинета в училища, 1 ДСХ.

Епидемиологичните проучвания на регистрирани заразни болести са 21 бр.

Лабораторен контрол на противоепидемичния режим в лечебни заведения – общо 164 бр. проби с 4 положителни резултата, както следва:

* 70 бр. проби околна среда с 3 положителни резултата;
* 10 бр. микробиологични проби без положителни резултати;
* 73 бр. паразитологични проби без положителни резултати;
* 11 бр. бързи антигенни тестове с 1 положителен резултат.

**През** **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

За периода са извършени 2 проверки на лица практикуващи неконвенционални методи за благоприятно здраве и 1 проверка на аптека във връзка със издаване на хигиенно заключение.

Постъпили и обработени 51 бр. съобщения за смърт.

Изготвени и изпратени заповеди на лечебните заведения за подготовката им за работа в зимни условия 2024/2024 година.

Изготвен и изпратен отговор по постъпило Заявление за достъп до обществена информация.

Приети и обработени жалби против експертни решения – 6 бр.

За периода в Регионалната картотека на медицинските експертизи (РКМЕ) са приети и обработени 83 бр. заявления – декларация за освидетелстване и преосвидетелстване. Дигитализирани са в Информационната система за контрол на медицинските експертизи –83 броя медицински експертни досиета.

Прибирани медицински експертни досиета за съхранение в картотеката – 113 бр.

Подадени 7 бр. заявления от лица за издаване на заверен препис от експертно решение.

Изпратени 2 бр. писма до граждани за непълнота в изпратените документи.

Извършени справки по телефона и в РКМЕ на граждани относно въпроси свързани с медицинската експертиза-109 бр.

Изготвени на преписки за работодатели и др. заинтересовани страни – 53 бр.

**ДИРЕКЦИЯ „ОБЩЕСТВЕНО ЗДРАВЕ”**

**1** експертен съвет при РЗИ-Добрич. Разгледани са **9** проектни документации, издадени са **8** здравни заключения и **1** становище по процедурите на ЗООС. Извършена е 1проверка на обект с обществено предназначение (ООП) в процедура по регистрация. Регистриран е **1** обект с обществено предназначение.

През периода са извършени общо **30 проверки** по текущия здравен контрол в обекти с обществено предназначение, проконтролирани са **2** стоки със значение за здравето в обекти за търговия с химични смеси. Реализирани насочени проверки **39**: 14 от тях са извършени във връзка с контрола по тютюнопушенето и продажбата на алкохол; 13 – по спазване забраната за продажба и употреба на диазотен оксид (райски газ); 4 - контрол върху ДДД-мероприятията; 3 - по Писмо на МЗ за съвместни проверки с КЗП относно продажбата на енергийни снифове, цигари, никотинови снусове, електронни цигари и райски газ и други подобни продукти, които са забранени за продажба на деца под 18 г., 1 – насочена проверка по предписание, 2 – тематични проверки за спазване на задължението на производителите на детергенти, произведени в Република България, да публикуват на интернет страницата си фиша за съставките, съгласно изискванията на Регламент (ЕО) № 648/2004, 2 – насочени по постъпили сигнали.

**Лабораторен контрол:**

Питейни води: физико-химичен и микробилогичен контрол: **6 бр.** проби, от тях **1** проба не съответства по физико-химичен показател „нитрати“;

- във връзка със сигнал и насочен здравен контрол са изследвани **13 бр.** проби, от тях **9 бр.** проби са нестандартни (1 проба е нестандартна по физико-химични показатели „мирис“ и „нитрати“ и микробиологичен показател „Колиформи“; 4 бр. проби - по физико-химични показатели „мирис“ и „нитрати“; 1 - по физико-химични показатели „цвят“, „мътност“ и „нитрати“ и микробиологичен показател „Колиформи“; 1- по физико-химичен показател „нитрати“ и микробиологични показатели „Колиформи“ и Ешерихия коли“; 1 - по микробиологични показатели „Колиформи“, „Ешерихия коли“ и „Микробно число“; 1 - по микробиологични показатели „Колиформи“ и Ешерихия коли“).

Минерална вода – не са пробонабирани.

Води за къпане – не са пробонабирани.

Козметични продукти: не са пробонабирани.

Биоциди и дезинфекционни разтвори: физико-химичен контрол – **2 бр.** проби - съответстват на нормативните изисквания.

Физични фактори на средата: измерване на комунален шум – в **4** **бр.** пункта са извършени **24** **бр.** измервания, които не отговарят на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **1** предписание за провеждане на задължителни хигиенни мерки и **1** за спиране използването на вода за питейно - битови цели;

- издадена е **1** заповедза спиране използването на вода за питейно - битови цели;

**Дейности по профилактика на болестите и промоция на здравето (ПБПЗ):**

- Извършени са здравни оценки на 5 седмични учебни разписания за първия срок за учебната 2024/2025 г.

- Измерване на комунален шум в 4 контролни пункта на територията на гр. Добрич.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **23.09. – 29.09.2024 г.** по чл. 56 от Закона за здравето са извършени **7** проверки в **7** обекта (1 детско и учебни заведения, 5 други закрити обществени места по смисъла на § 1а от допълнителните разпоредби на Закона за здравето, 1 открито обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

